Der kan være gode grunde til at udfordre den traditionelle måde at rette opgaver på. Dels er det tidskrævende for læreren, dels kan det være svært for eleven at overskue og forstå alle rettelserne. Her er en metode, der lægger op til selvevaluering.

**Minimal marking**

*Minimal marking* er brugen af ganske få symboler, der hver især dækker en side af fremstillingen, som man sætter fokus på. Det er oplagt at bruge i forbindelse med formelle fejl.

I stedet for at læreren retter alle formelle fejl, kan man markere de konkrete fejltyper i margenen, det kræver en ret begrænset indsats af læreren, og det er ikke afgørende at alt bliver registreret.



Eleverne kan få opgaverne tilbage få dage efter aflevering, herefter får de 15 minutter i timen (med hjælpemidler) til selv at finde de fejl som er markeret efter fejltype i margenen. De fejl, de selv fanger på disse 15 minutter, tæller ikke med i bedømmelsen.

Herefter samles opgaven ind igen og nu koncentreres rettearbejdet mod andre forhold: indhold, struktur, formidling osv. [[1]](#footnote-1)

1. Heltberg: Skriv løs – slet og ret [↑](#footnote-ref-1)